9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 76 της 28 Ιαν./8 Φεβρ. 1961 (ΦΕΚ Α΄ 19) Περί τροποποιήσεως του από 20/23.12.59 Β.Δ/τος «περί εφαρμογής Ν. Δ. 3868/58 «περί συστάσεως Διανεμητικού Λογαριασμού Οικογενειακών Επιδομάτων Μισθωτών». Άρθρ.1-5.(Τροποποιούνται τα άρθρ. 1,2,3,4 και 6 του Β.Δ. της 20/23 Δεκ. 1959, ανωτ. σελ. 100,71). Άρθρ.6.-Εν περιπτώσει θανάτου του δικαιούχου γονέως μετά την κτήσιν του δικαιώματος προς επιδότησιν τούτου μεταβιβάζεται εις τον επιζώντα σύζυγον ή τον νόμιμον επίτροπον των τέκνων ή και εις έτερον πρόσωπον, εφ’ όσον ούτοι κατά την κρίσιν των αρμοδίων οργάνων έχουν αναλάβει την συντήρησιν των τέκνων και συνοικούν μετ’ αυτών. Άρθρ.7.-Η ισχύς των διατάξεων του παρόντος Β. Δ/τος άρχεται από της 1ης Ιαν. 1961. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος Β. Δ/τος. 